Bungees Starter Pack #5 - Newegg.ca
Home > Hobbies & Toys > Games > Jazwares > Item#: 9SIA77A2NB1644
General|BrandJazwaresType|TypeCard GamesDetails|GenderBoys GirlsAge3 & 4 Years,5-7 Years Cravenweek in 2020 in Port Elizabeth | Netwerk24
29 Julie 2019 16:00
Die o.18-Craven- en Akademieweek sal in 2020 die eerste keer sedert 2012 in Port Elizabeth gehou word.
Die Westelike Provinsie sal in 2022 weer die Cravenweek aanbied. Foto: Gallo Images
Die Suid-Afrikaanse Rugbyunie het Maandag al die gashere vir sy jeugweke tot en met 2022 bekend gemaak.
Die Hoërskool Monument in Krugersdorp sal in 2021, tydens sy eeufees, as gasheer optree, terwyl dié eer Rondebosch Boys’ High in Kaapstad in 2022 te beurt sal val.
Die o.13-Cravenweek en o.16-Grant Khomo-week sal volgende jaar by Jeppe High School for Boys in Johannesburg gehou word, met Durban High School in 2021 en die Hoërskool Diamantveld in Kimberley wat dit in 2022 sal aanbied.
Jeppe sal ook in 2020 sowel as 2021 die o.16’s en o.18’s se nasionale weke vir meisies aanbied.
In 2022 sal die HT Pelatona Projects-stadion in Welkom by Jeppe oorneem vir dié weke.
Hoewel die Goue Leeus die volgende drie jaar die Iqhawe-week sal aanbied, moet die gashere nog bevestig word.
Die o.17’s se nasionale sewestoernooi sal in 2020 deur die Suidwestelike Distrikte aangebied word, met die Westelike Provinsie (2021) en Griekwas (2022) wat sal volg.
Die LSEN-week (vir leerders met spesiale behoeftes) is volgende jaar by die Streeptruie, met die Goue Leeus (2021) en SWD (2022) wat daarna gasheer speel. – Sportredaksie
Craven g’n rassis; ‘rugby vir almal’ was sy leuse